Diari Oficial de la Generalitat Valenciana


Sumari del DOGV 5808, del 17-07-2008 (2008/8815)

ORDE de 27 de juny de 2008, de la Conselleria d'Educació, per la qual es modifica l'autorització de l'Escola Infantil Municipal denominada «Gesmil», de Manises (València).
---------------------------------------------------------------------------------------------------------------------------------------------------------------------------

### Dades del document

Número de DOGV
:   5808

Data del DOGV
:   17-07-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/8815


Data del document
:   27-06-2008

Organisme emissor
:   Conselleria d'Educació

Tipus de document
:   Ordre

Descriptors 

:   * Manises
    * centre d'ensenyament
    * ensenyament públic
    * educació preescolar

ORDE de 27 de juny de 2008, de la Conselleria d'Educació, per la qual es modifica l'autorització de l'Escola Infantil Municipal denominada «Gesmil», de Manises (València). [2008/8815]  
L'expedient ha sigut iniciat a instància del representant de l'Ajuntament de Manises, entitat titular de l'Escola Infantil Municipal denominada «Gesmil», de Manises, situada al carrer Trinquet, 5, de la mencionada localitat i amb número de codi 26546305, per la qual sol·licita la modificació de l'autorització, per canvi d'ús d'una unitat per a xiquets de 2 a 3 anys, que passa a utilitzar-se per a xiquets d'1 a 2 anys.  
El 10 de març de 2006 es va subscriure un conveni entre la Generalitat Valenciana (Conselleria de Cultura, Educació i Esport) i l'Ajuntament de Manises (València), pel qual es creava l'Escola Infantil de Primer Cicle denominada «Gesmil», de titularitat municipal, a Manises, per a impartir ensenyaments d'Educació Infantil de Primer Cicle amb 8 unitats i un màxim de 122 llocs escolars.  
En la clàusula sèptima del mencionat conveni s'autoritza el conseller de Cultura, Educació i Esport a aprovar, mitjançant orde, qualsevol modificació que es produïsca en les ensenyances, instal·lacions i la resta de requisits que ha de reunir el centre.   
Per Orde de 3 de maig de 2006, de la Conselleria de Cultura, Educació i Ciència, es va modificar l'autorització de l'Escola per canvi d'ús de les unitats autoritzades, de manera que el centre va quedar configurat amb 1 unitat per a xiquets de 0 a 1 any, 3 unitats per a xiquets de 1 a 2 anys i 4 unitats per a xiquets de 2 a 3 anys i un màxim de 127 llocs escolars.  
Segons el titular del centre s'utilitzen les mateixes instal·lacions que ja foren objecte d'informe favorable per part del Servici de Projectes i Construccions Educatives de esta Conselleria de 20 de juliol de 2005 i aprovades per Resolució de la Direcció General d'Ensenyament de 25 d'agost de 2005, i que complixen els requisits exigits per a la configuració ara sol·licitada.  
Tenint en compte que els requisits de titulació del professorat per a la configuració que ara se sol·licita són els mateixos que per a la configuració actualment autoritzada.  
Vista la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 1004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyances de règim general no universitàries.  
Fent ús de les atribucions que em conferix l'article 28.e) de la Llei 5/1983, de 30 de desembre, del Consell,  
ORDENE  
Primer  
Aprovar la modificació de l'autorització de l'escola que a continuació s'indica, en els termes que s'especifiquen:  
Denominació genèrica del centre: Escola Infantil de Primer Cicle  
Denominació específica del centre: Gesmil  
Domicili: C/ Trinquet, 5  
Localitat: Manises  
Província: València  
Codi: 38613144  
Titular: Ajuntament de Manises  
Modificació que s'autoritza:   
S'autoritza el canvi d'ús d'una unitat d'Educació Infantil, Primer Cicle, per a xiquets de 2 a 3 anys, que passa a utilitzar-se per a xiquets d'1 a 2 anys, de manera que el centre queda configurat, en la seua totalitat, amb la següent composició:  
8 unitats d'Educació Infantil, Primer Cicle, amb 120 llocs escolars, distribuïts de la següent manera:  
- 1 unitat per a xiquets de 0 a 1 any, amb 8 llocs escolars  
- 4 unitats per a xiquets d'1 a 2 anys, amb 52 llocs escolars  
- 3 unitats per a xiquets de 2 a 3 anys, amb 60 llocs escolars  
Segon  
De conformitat amb el que disposa l'article 8.1 del Reial Decret 332/1992, la present modificació de l'autorització produirà efectes a partir del curs escolar immediatament següent al de la data de la present orde.  
Tercer  
Qualsevol modificació dels termes d'esta orde requerirà la preceptiva autorització de l'administració Educativa.   
DISPOSICIÓ ADDICIONAL  
La present orde es publicarà en el Diari Oficial de la Comunitat Valenciana i donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
Conformement al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, en el termini d'un mes a comptar de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 27 de juny de 2008  
El conseller d'Educació,  
ALEJANDRO FONT DE MORA TURÓN